খুব কি বেশি চাওয়া হলো আগামী বছরের জন্য? ব্যক্তিগত বা সমষ্টিগত সহিংসতা বা সাম্প্রদায়িক সহিংসতা তো সুস্থ, যুক্তিবাদী ও মানবিক চেতনার কোনো মানুষেরই কাম্য নয়। মানুষ চায় শান্তি। ব্যক্তিক, পারিবারিক, সামাজিক শান্তি। যেমন স্বদেশে, তেমনি বৈশ্বিক পরিসরে। ‘বিশ্ব শান্তি’ শব্দটি তাই আধুনিক কালের একটি বড় তাৎপর্যময় ঘোষণা। যে ঘোষণা বিগত শতকের মনীষীরা রঁলা-রাসেল-আইনস্টাইন-রবীন্দ্রনাথ প্রমুখ চিন্তাবিদ রেখে গেছেন, আমাদের হৃদয়-মন শুদ্ধতায় ভরে দিতে। আমরা কি সেসব মনে রেখেছে। না, রাখিনি। তবু আগামী বছরের শপথ হোক শান্তি, সুস্থ জীবনের পরিচর্যা এবং তা সর্বস্তরে। যা মানসিক বিশ্ব গড়ে তোলার প্রত্যয়ে ঋদ্ধ। জানি না কী আছে ভবিষ্যত সময়ের মুঠোয়।